open-index/open-wikipedia-markdown huggingface dataset:
Provincia eclesiastica de Barcelona

A **provincia eclesiastica de Barcelona** ye una provincia eclesiastica d'a Ilesia Catolica formada por una archidiocesi metropolitana, l'archidiocesi de Barcelona, y dos diocesis sufraganias, as diocesis de Sant Feliu de Llobregat y Terrassa.

A provincia eclesiastica de Barcelona muga a lo norte con as diocesis de Chirona y Vic, a l'este y a lo sud con a mar Mediterrania y a l'ueste con a diocesi de Vic y l'archidiocesi de Tarragona, perteneixendo las tres diocesis citadas a la provincia eclesiastica de Tarragona.

## Historia
A provincia eclesiastica de Barcelona se creyó lo 15 de chunio de 2004 por decisión d'o Papa Chuan Pavlo II. Sindembargo, en 1964 lo Papa Pavlo VI ha heba elevau a diocesi de Barcelona a la categoría d'archidiocesi de Barcelona, encara que sin adhibir-le-ie garra diocesi sufragania. Y como diocesi, se constata la existencia de bispes en Barcelona fehacientment dende lo sieglo IV y con presencia de fidels cristianos a lo menos dende lo sieglo III, constando la existencia de mártirs como Santa Olaria de Barcelona u Sant Cocobat, iste zaguero martirizau en tismpos de Dioclecián (304) en a clamada "persecución de Dioclecián".

## Seus d'a provincia eclesiastica de Barcelona
As seus d'a provincia eclesiastica de Barcelona son as siguients:

## Se veiga tamién
* Lista de bispes y arcebispes de Barcelona.
* Lista de bispes de Sant Feliu de Llobregat.
* Lista de bispes de Terrassa.

## Vinclos externos
Beas

**Beas** ye un municipio espanyol d'a comunidat autonoma d'Andalucía que se troba en a provincia de Uelba. A suya población ye de 4.465 habitants (2021) en una superficie de 144,66&nbsp;km² con una densidat de población de 31 hab/km².

## Referencias
Ilesia de Sant Francisco d'Asís de Zaragoza

A **ilesia de Sant Francisco d'Asís de Zaragoza** ye una ilesia que se troba en Zaragoza (Comarca Central, Aragón), en o barrio de Val de Fierro.

## Historia
O 25 de marzo de 1961 se creya a parroquia de Sant Francisco d'Asís, segregando-se d'a de Santa Engracia y estando encargada a os Chirmans Menors Capuchins. En setiembre de 2023 l'arcebispau suprime ista parroquia, incorporando-se a la parroquia d'a Sagrada Familia y mantenendo a ilesia ubierta a o publico.

## Referencias

## Vinclos externos
*  Ficha en gcatholic.org
Ilesia de Santa María Mai d'a Ilesia de Zaragoza

:*No entivocar-se con a [[ilesia de Santa María de Zaragoza]]*

 
A **ilesia de Santa María Mai d'a Ilesia de Zaragoza** ye una ilesia que se troba en Zaragoza (Comarca Central, Aragón).

Ye seu d'a parroquia de Nuestra Sinyora d'o Rosario, encara que a ilesia titular siga a ilesia de Nuestra Sinyora d'o Rosario.

## Vinclos externos

*  Web oficial
Ilesia de Nuestra Sinyora d'o Rosario de Montanyana

:*No entivocar-se con a [[ilesia de Nuestra Sinyora d'o Rosario de Zaragoza]], tamién situada en a ciudat de Zaragoza*.

 
A **ilesia de Nuestra Sinyora d'o Rosario de Montanyana** ye una ilesia que se troba en o barrio de Montanyana de Zaragoza (Comarca Central, Aragón).

## Historia
Pareixe que as primeras inscripcions d'a ilesia son de 1439, encara que a troba muit desvirtuada por l'ampliación d'a mesma que se fa a meyaus d'o sieglo XIX. Ye d'estilo gótico y neoclasico.

A requesta d'o mosen y de l'alcalde pedanio d'o barrio en 1851 se solicitaba l'ampliación d'o templo por o notable incremento d'a población. O prochecto fue redactau por l'arquitecto José de Yarza Miñana consistent en l'ampliación d'o templo por a cabecera cuasi o doble d'a suya largaria y a igual altaria y avovedamiento de lunetos. O prochecto yera aprebau por a Reyal Academia de Nobles y Artes Polidas de Sant Lois en chulio de 1851. En ista documentación se cita como a "Ilesia Parroquial de Sant Chuan de Montanyana".

A suya planta ye d'una sola nau, sin capiellas. Consta de cuatre trampos, correspondendo os tres d'os piez a o templo mudéchar orichinal. Dos d'éls se cubren con voveda de crucería simpla y o tercero, que en orichen habió estar a cabecera, con voveda de tercelez. As nerviacions d'as vovedas descansan en mensulas con escudos cuartelaus. En 1851 s'enamplaba o recinto construyindo una nueva cabecera, de planta cuadrada con cupula rebaixada sobre y un trampo de presbiterio profundo y cubierto por canyón.

Exteriorment l'edificio ye desvirtuau de tot y responde en buena parti a reformas decimononicas. Os muros son rebuchius con a-saber-las edificacions adosadas, y l'acceso ye a traviés d'un portegau sobre o que se devanta la espadanya con campanas. Se tracta d'una edificación tardogotica de primerías d'o sieglo XVI con una important reforma y ampliación decimononica.
 
Conserva una pedricadera de cheso de zaguerías d'o sieglo XVIII. Se conservaba tamién una valuosa imachen de Santa Barbara, procedent de l'arco de Dormer, de Zaragoza, polida talla en piedra que fue vendida u empenyorada.

## Referencias

## Vinclos externos
*  Ficha en gcatholic.org
Ilesia de Sant Chuan Baptista de Sant Chuan de Mozarrifar

A **ilesia de Sant Chuan Baptista de Sant Chuan de Mozarrifar** ye una ilesia que se troba en o barrio de Sant Chuan de Mozarrifar de Zaragoza (Comarca Central, Aragón).

## Historia
A ilesia nueva de Sant Chuan de Mozarrifar fue prochectada en 1927 por l'arquitecto Regino Borobio Ojeda, encara que no s'executó dica os anyos 1944-1945. D'o prochecto inicial se suprimió un d'os dos reloches d'a torre.

O templo tien planta de salón con una sola nau con arcos diafragma apuntaus que soportan una cubierta a dos gotas, triple abside y coro alto a os piez. Ye feita de ladriello rebuchiu.

## Referencias

## Se veiga tamién
* Ilesia antiga de Sant Chuan Baptista de Sant Chuan de Mozarrifar

## Vinclos externos
*  Ficha en gcatholic.org
The Bounty (cinta de 1984)

:*Iste articlo ye sobre una cinta de cine de drama epico historico britanica de 1984; ta atros usos, se veiga *'The Bounty** y **The Bounty (cinta)***.

***The Bounty*** (títol orichinal en [[Idioma anglés|anglés]], en [[Idioma aragonés|aragonés]] ***A Bounty***, estrenada en [[Aragón]] con o títol de ***Motín a bordo**') ye una cinta de l'anyo 1984 de cine de drama epico historico d'aventuras coproducida por o cine britanico, lo cine estausunidense y lo cine neozelandés dirichida por Roger Donaldson seguntes un guión adaptau por Robert Bolt (basau en l'asayo *Captain Bligh and Mr. Christian* de Richard Hough), con una dirección de fotografía d'Arthur Ibbetson, una banda sonora orichinal de Vangelis, una Producción cinematografica de Bernard Williams y Dino De Laurentiis ta las productoras *[[Dino De Laurentiis Corporation]]* y *[[Bounty Productions Ltd.]]* y con un elenco formau por os actors Mel Gibson, Anthony Hopkins, Laurence Olivier, Edward Fox, Daniel Day-Lewis, Bernard Hill, Philip Davis, Liam Neeson, Wi Kuki Kaa, Tevaite Vernette, Philip Martin Brown, Simon Chandler, Malcolm Terris, John Sessions, Andrew Wilde, Neil Morrissey, Richard Graham, Dexter Fletcher, Pete Lee-Wilson, Jon Gadsby y Barry Dransfield.

A cinta conta con prou fidelidat o motín d'a Bounty, amostrando cómo la conducta d'o capitán William Bligh con os suyos subordinaus los leva a fer un motín contra lo suyo mando. A cinta prencipia con o chudicio en una cort marcial en Portsmouth contra Blight con posterioridat a los feitos y sigue las explicacions que fa lo capitán en o suyo chudicio en narrando los escaicimientos dende que lo suyo barco s'amanaba en Tahiti con l'obchectivo de cargar plantas de l'árbol d'o pan ta portiar-las enta las posesions de l'Imperio britanico en a mar Caribe. Encara que en primeras Blith confiaba en o suyo segundo a lo mando, Fletcher Christian, poquet a poquet a conducta d'o capitán enta Christian engreixó la relación entre éls dica que con a estada en Tahití l'enfrontinamiento s'enampló, plegando a que Christian dirichise lo motín bien luego de prencipiar o viache de tornada.

A cinta s'ambienta en 1787 y 1788 en l'oceano Pacifico, en Tahit (actualment en a Polinesia Francesa) y en Portsmouth en o Reino Uniu y las suyas escenas se filmoron en Tahiti y atras localizacions en a Polinesia Francesa y en localizacions en Nueva Zelanda, amás d'en Londres y bels puestos en o Gran Londres y Wiltshire en o Reino Uniu.

## Elenco

## Se veiga tamién
* Cine en 1984.
* Cintas de 1984.

## Referencias

## Vinclos externos
*  ''The Bounty'' en Internet Movie Database.
*  ''The Bounty'' en AllMovie.
*  ''The Bounty'' en TCM Movie Database.
*  ''The Bounty'' en Rotten Tomatoes.
*  ''The Bounty'' en FilmAffinity.
*  ''The Bounty'' en Allociné.
*  ''The Bounty'' en Box Office Mojo.
*  ''The Bounty'' en Netflix.
The Devil-Ship Pirates

***The Devil-Ship Pirates*** (títol orichinal en anglés, en aragonés ***Os piratas d'o barco Devil***, estrenada en Aragón con o títol en castellano de ***Los piratas del Diablo*** y ***Los bucaneros del Diablo***, en aragonés ***Os piratas d'o Diablo*** y ***Os bucaners d'o Diablo***) ye una cinta de cine britanico de l'anyo 1964 de cine d'aventuras de piratas dirichida por Don Sharp seguntes un guión orichinal de Jimmy Sangster, con una banda sonora orichinal de Gary Hughes, una dirección de fotografía de Michael Reed, una producción cinematografica d'Anthony Nelson Keys ta las productoras *[[Associated British Pictures Corporation]]* y *[[Hammer Film Productions]]*, y con un elenco que se composa de Christopher Lee, Andrew Keir, John Cairney, Duncan Lamont, Michael Ripper, Ernest Clark, Barry Warren, Suzan Farmer, Natasha Pyne, Annette Whiteley, Charles Houston, Philip Latham, Harry Locke y Leonard Fenton, entre d'atros actors.

En l'anyo 1588 a *[[Royal Navy]]* y las tronadas han desarticulau a l'Armada Invencible y un d'os barcos que la forman, o *Diablo*, amenista reparacions. Plegan en a costa d'o Reino d'Anglaterra y troban un lugaron perdiu a on creyen que i pueden fer as reparacions que s'amenistan. Cuan i plegan comprueban que los habitants d'o lugar no tienen garra noticia d'a redota de l'Armada y deciden explicar que los angleses han estau redotaus y que éls son una fuerza d'ocupación d'o territorio. Bel uns d'os habitants s'amuestran bien colaboradors, pero d'atros son bien hostils. D'atra man, os tripulants d'o barco lo que queren ye reparar-lo y marchar enta las Antillas t'adedicar-se-ie a la piratería.

A cinta s'ambienta en bel lugar indeterminau d'a costa d'Anglaterra en l'anyo 1588 y las suyas escenas se filmoron en bels lugars de Berkshire, incluyius os *[[Bray Studios]]*.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''The Devil-Ship Pirates'' en Internet Movie Database.
*  ''The Devil-Ship Pirates'' en TCM Movie Database.
*  ''The Devil-Ship Pirates'' en Letterboxd.
*  ''The Devil-Ship Pirates'' en FilmAffinity.
*  ''The Devil-Ship Pirates'' en Allociné.
*  ''The Devil-Ship Pirates'' en AllMovie.
*  ''The Devil-Ship Pirates'' en l**[[American Film Institute Catalog]]'' de l**American Film Institute''.
River Lady

***River Lady*** (títol orichinal en anglés, en aragonés ***A sinyora d'o río***, estrenada en Aragón con o títol en castellano de ***Río abajo (La reina del río)***, en aragonés ***Río baixo (A reina d'o río)***) ye una cinta de cine estausunidense de cine de western dramatico de l'anyo 1948 dirichida por George Sherman seguntes un guión adaptau por D.D. Beauchamp y William Bowers (basau en una novela de Houston Branch y Frank Waters), con una banda sonora orichinal de Paul Sawtell, una dirección de fotografía d'Irving Glassberg, una producción cinematografica de Leonard Goldstein ta la productora cinematografica *[[Universal Pictures]]* y un elenco d'actors formau, en os suyos papels principals, por Yvonne De Carlo, Dan Duryea, Rod Cameron, Helena Carter, Lloyd Gough, Florence Bates, John McIntire, Jack Lambert, Esther Somers, Anita Turner, Edmund Cobb, Dewey Robinson, Eddy Waller y Milton Kibbee.

En os anyos 1870 a lo canto d'o río Mississippi se desembolica la industria fustera, pero un consorcio ye acunyando tot o mercau, en ofegando a las chicotas empresas competidoras. En ixe contexto, *Dan Corrigan* ye un estraliador novio de *Sequin*, una mesacha propietaria d'un barco fluvial adedicau a lo chego. *Sequin* contacta con un empresario con problemas financieros y plega en l'alcuerdo de mercar-li lo 49% d'a suya empresa eiempre que contracte como su nuevo cherent a *Dan* ta que asinas s'instale en un pueso fixo y poder casar-se con él. *Dan* accepta lo treballo sin saber qe ye su novia qui ye dezaga y se troba con que *Stephanie Morrison*, la filla d'o empresario, s'enamora d'él. Cuan *Dan* accepta casar-se con *Sequin*, estandi despeitosa, *Stephanie* li explica a *Dan* tot ixo, y toz dos s'enferian y rematan casaus. Alavez *Sequin* decide sacar-li las entretelas a *Dan* y toz dos escomencipian una guerra comercial.

A cinta s'ambienta en Nueva Orleans y bels atros puestos indeterminaus en os Estaus Unius mientres os anyos 1870 y las suyas escenas se filmoron en os *[[Universal Studios]]* en Universal City en California.

## Elenco

## Se veiga tamién
* Cine en 1948.
* Cintas de 1948.

## Referencias

## Vinclos externos
*  ''River Lady'' en Internet Movie Database.
*  ''River Lady'' en TCM Movie Database.
*  ''River Lady'' en Letterboxd.
*  ''River Lady'' en FilmAffinity.
*  ''River Lady'' en AllMovie.
*  ''River Lady'' en l**[[American Film Institute Catalog]]'' de l**American Film Institute''.
From Dusk till Dawn

***From Dusk till Dawn*** (títol orichinal en anglés, en aragonés ***Dende l'anueitarde dica l'amaneixiu***, estrenada en Aragón con o títol en castellano d***'Abierto hasta el amanecer***, en aragonés ***Ubierto dica l'amaneixiu***) ye una cinta de l'anyo 1996 de cine d'acción de terror coproducida por o cine mexicano y lo cine estausunidense dirichida por Robert Rodriguez seguntes un guión adaptau por Quentin Tarantino (basau en una historia de Robert Kurtzman), con una banda sonora orichinal de Graeme Revell, una dirección de fotografía de Guillermo Navarro, una producción cinematografica de Gianni Nunnari y Meir Teper ta las productoras *[[Dimension Films]]*, *[[A Band Apart]]* y *[[Los Hooligans Productions]]*, y un elenco d'actors d'o cual en fan parte, entre d'atros, Harvey Keitel, George Clooney, Quentin Tarantino, Juliette Lewis, Ernest Liu, Salma Hayek, Brenda Hillhouse, Marc Lawrence, Cheech Marin, Michael Parks, Kelly Preston, Tom Savini, John Saxon, Danny Trejo, Fred Williamson y John Hawkes.

*Seth Gecko* y su chirmano *Richie* han cometiu un robo a on bels policías han resultau muertos y fuyen enta la muga con Mexico ta buscar-ie refuchio. Mientres o viache, secuestran a una familia composada por o pai, un predicador que ha perdiu a suya fe y sus dos fillos adoptaus. Cuan trescruzan a muga y dentran en Mexico, marchan enta un bar de carretera a on los ha citau qui lis ha d'ufrir refuchio a cambio d'un percentache d'o botín. Pero cuan plegan en ixe bar, se troban que en realidat se tracta d'un local a on i viven cuantos vampiros.

*From Dusk till Dawn* s'ambienta en Texas en os Estaus Unius y en Mexico en o momento actual d'a cinta (1996) y las suyas escenas se filmoron en o estau de Chihuahua en Mexico y en bellas localidaz de California (incluyindo-ie Los Angeles) y Washington (incluyindo-ie Seattle) en os Estaus Unius.

Ye una cinta que ha recibiu bels premios y nominacions, pero garra d'istos premios fa parte d'os premios mas conoixius u destacaus.

## Elenco

## Se veiga tamién
* Cine en 1996.
* Cintas de 1996.

## Referencias

## Vinclos externos
*  ''From Dusk till Dawn'' en Internet Movie Database.
*  ''From Dusk till Dawn'' en AllMovie.
*  ''From Dusk till Dawn'' en Box Office Mojo.
*  ''From Dusk till Dawn'' en Rotten Tomatoes.
*  ''From Dusk till Dawn'' en Metacritic.
*  ''From Dusk till Dawn'' en AllMovie.
*  ''From Dusk till Dawn'' en FilmAffinity.
*  ''From Dusk till Dawn'' en Allociné.
*  ''From Dusk till Dawn'' en TCM Movie Database.
*  ''From Dusk till Dawn'' en Letterboxd.
*  ''From Dusk till Dawn'' en l**[[American Film Institute Catalog]]'' de l**American Film Institute*.
*  [https://www.netflix.com/title/526264 *From Dusk till Dawn''] en Netflix.
Ilesia de Santa Isabel de Portugal de Santa Isabel

:*No entivocar-se con a [[ilesia de Santa Isabel de Portugal de Zaragoza]], tamién situada en a ciudat de Zaragoza*.

 
A **ilesia de Santa Isabel de Portugal de Santa Isabel** ye una ilesia que se troba en o barrio de Santa Isabel de Zaragoza (Comarca Central, Aragón).

## Historia
A parroquia ye creyada o 15 de setiembre de 1961 por orden de l'alavez arcebispe de Zaragoza Casimiro Morcillo. A nueva parroquia se deseparó d'a de Nuestra Sinyora d'o Rosario de Montanyana, pillando tamién territorio d'a parroquia de Nuestra Sinyora de Movera.

En os territorios de l'altual parroquia ya existiba una antiga ilesia d'o sieglo XVIII adedicada a Nuestra Sinyora d'o Pilar, manimenos a ilesia actual, adedicada a Santa Isabel de Portugal remata de construyir-se en 1954 sobre un prochecto de l'arquitecto Lorenzo Monclús y ye inaugurada o 19 de marzo d'ixe anyo.

## Descripción

Se tracta d'un edificio de ladriello d'estilo historicista, con una nau d'arcos de meyo punto, abside semicircular y coro a os piez. En l'exterior i hai un porche y una torre lateral. Ye representada en o escudo de l'equipo de futbol d'o barrio, a Real Sociedad Deportiva Santa Isabel.

Situada en Santa Isabel, ye seu d'a unica parroquia adedicada a Santa Isabel de Portugal en Zaragoza, ya que a popular ilesia de Santa Isabel de Portugal de Zaragoza, conoixida tamién como Sant Caitano, no ye un templo parroquial.

## Vinclos externos

*  Web oficial
*  En campaners.com
*  Ficha en gcatholic.org
Convento de Santa Catalina de Zaragoza

O **convento de Santa Catalina de Zaragoza** ye un convento situau en a carrera de Sant Miguel de Zaragoza debant d'a carrera de Santa Catalina.

## Historia
Fue fundau en l'anyo 1234 por Donya Hermisenda de Cellas, tía d'a famosa Teresa Chil de Vidaurre, muller de Chaime I d'Aragón, mediante breu, despachau en Roma o 19 d'abril de 1234. En primeras se deciba convento de Sant Damián y no de Santa Catalina porque ista encara viviba y o primer convento que fundó a suya orden se clamaba de Sant Damián.

L'arcebispe de Zaragoza Ferrando d'Aragón contribuyó muito en a fabrica d'iste convento. A suya ilesia sofrió muitismo en os seches de Zaragoza, asinas como o propio convento, pero se troba en a suya mayor parti reedificau.

## Referencias
Lista d'antroponimos

Ista ye una **lista d'antroponimos** en aragonés. Apareixen marcaus en amariello os antroponimos exclusivament aragoneses, sin equivalencia en atros idiomas. Si i hai mas d'una variant d'o nombre apareixerán listadas en orden alfabetico, ya siga adintro d'a mesma casiella u en tabla d'a letra correspondient.

__NOTOC__

## A

## B

## C

## D

## E

## F

## G

## H

## I

## L

## M

## N

## O

## P

## Q

## R

## S

## T

## U

## V

## X

## Y

## Z

## Referencias
The Return of a Man Called Horse

***The Return of a Man Called Horse*** (títol orichinal en anglés, en aragonés ***O regreso d'un hombre clamau Caballo***, estrenada en Aragón con o títol en castellano de ***La vnganza del hombre llamado Caballo***, en aragonés ***A venganza d'un hombre clamau Caballo***) ye una cinta de l'anyo 1976 de cine de western dramatico coproducida por o cine estausunidense y lo cine mexicano seguntes un guión orichinal de Jack DeWitt (basau en os personaches creyaus por Dorothy M. Johnson), con una banda sonora orichinal de Laurence Rosenthal, una dirección de fotografía d'Owen Roizman, una producción cinematografica de Terry Morse Jr. ta las productoras *[[United Artists]]* y *[[Estudios Churubusco Azteca]]* y un elenco composau por Richard Harris, Gale Sondergaard, Geoffrey Lewis, Bill Lucking, Jorge Luke, Jorge Russek, Claudio Brook, Enrique Lucero, Regino Herrera y Pedro Damián, entre d'atros actors.

*The Return of a Man Called Horse* contina con a historia de *John Morgan*, un aristocrata britanico a qui una tribu d'os sioux (os *Mans Amariellas*) heban capturau y esclavizau en a cinta *[[A Man Called Horse (cinta)|A Man Called Horse]]* (1970, Elliot Silverstein) y que dimpués de ganó lo respecto d'a tribu convertendo-se en un d'os chefes d'a tribu y casando-se con a filla d'o chefe. En ista cinta, *Morgan* vive en o suyo país pero s'acarinya d'a suya vida con a tribu y decide tornar-ie. Peor en tornar, troba que los *Mans Amariellas* han estau redotaus por os suyos enemigos, aduyaus por comerciants estausunidenses, y viven esclavizaus. *Morgan*, a qui los indios claman *Shunkawakan* (ye decir, *[[Caballo]]*) prepara la liberación d'a tribu y la renincha d'os enemigos.

A cinta s'ambienta mientres o sieglo XVIII en Anglaterra y en Dakota d'o Sud y las suyas escenas se filmoron en Dakota d'o Sud y en Tucson y atras localidaz en Arizona en os Estaus Unius, en Cuernavaca en Morelos y en Nayarit, Sonora y Ciudat de Mexico en Mexico, y en Anglaterra

## Elenco

## Se veiga tamién
* Cine en 1976.
* Cintas de 1976.

## Referencias
Three Days of the Condor

***Three Days of the Condor*** (títol orichinal en anglés ***Tres días d'o Condor***, estrenada en Aragón con o títol en castellano de ***Los tres días del Cóndor***, en aragonés ***Os tres días d'o Condor***) ye una cinta de cine estausunidense de cine d'intriga politica d'espionache de l'anyo 1975 dirichida por Sydney Pollack seguntes un guión adaptau por Lorenzo Semple Jr. y David Rayfiel (basau en a novela *[[Six Days of the Condor]]*, publicada por James Grady en 1974), con una banda sonora orichinal de Dave Grusin, una dirección de fotografía d'Owen Roizman, una producción cinematografica de Stanley Schneider ta la productora cinematografica *[[Dino De Laurentiis Corporation]]* y un elenco formau en os suyos papels principals por os actors Robert Redford, Faye Dunaway, Cliff Robertson, Max von Sydow, John Houseman, Addison Powell, Walter McGinn, Tina Chen y Michael Kane.

*Joe Turner* treballa como analista en a *[[Central Intelligence Agency]]* en una oficina camuflada. O suyo treballo consiste en leyer toda traza de publicacions ta fer contimparanzas con accions reals d'a CIA u ta obtener ideas planteyar-ne de nuevas. *Joe* se sorprende de trobar una novela con elementos estranios y que encara que con un argumento y redacción muit simples ha estau traducida a cuantos idiomas y fa un informe sobre lo tema. Pocos días dimpués marcha d'a oficina en horario laboral ta mercar desachuno ta los suyos companyers y cuan torna troba que toz han estau asasinaus. Dende alavez investiga sobre los feitos a la vegada que se veye obligau a fuyir de toz en no saber qui ye realment o suyo amigo.

A cinta s'ambienta en a suya epoca actual (1975) en a ciudat de Nueva York en os Estaus Unius y las suyas escenas se filmoron en ixa mesma ciudat de Nueva York y en Hoboken en Nueva Jersey, en Arlington en Virchinia y en Washington, DC.

Se tracta d'una cinta que ha recibiu cuantos premios y nominacions, en destacando una nominación a los Premios Oscar en a suya 48<sup>ena</sup> edición (Millor Montache), una nominación a los Premios Globos d'Oro en a suya 33<sup>ena</sup> edición (Millor Actriz Dramatica) y un Premio David de Donatello (Premio Especial) en a suya 21<sup>ena</sup> edición.

## Elenco

## Se veiga tamién
* Cine en 1975.
* Cintas de 1975.

## Referencias
The Jewel of the Nile

***The Jewel of the Nile*** (títol orichinal en anglés, en aragonés ***A choya d'o Nilo***, estrenada en Aragón con o títol en castellano de ***La joya del Nilo***) ye una cinta de cine estausunidense de l'anyo 1985 dirichida por Lewis Teague seguntes un guión orichinal de Mark Rosenthal y Lawrence Konner (basau en os personaches creyaus por Diane Thomas), con una banda sonora orichinal de Jack Nitzsche, una producción cinematografica de Michael Douglas ta la productora cinematografica *[[The Stone Group, Ltd.]]*, una dirección de fotografía de Jan de Bont y un elenco d'actors d'o cual en fan parte, en os suyos papels principals, os actors Michael Douglas, Kathleen Turner, Danny DeVito, Spiros Focás, Avner Eisenberg, Hamid Fillali, Daniel Peacock, Holland Taylor y Guy Cuevas.

Seis meses dimpués d'o suyo romance prencipiau en *[[Romancing the Stone]]* (1984, Robert Zemeckis), a relación entre la escritora *Joan Wilder* y l'aventurero *Jack Colton* s'ha refredau. Toz dos se troban en un barco en un puerto francés d'a mar Mediterrania y *Jack* quiere continar viache enta Grecia pero *Joan*, que se troba con un bloqueyo en a suya inspiración como escritora, quiere tornar en os Estaus Unius. Cuan *Joan* conoix a *Omar Khalifa*, lo gubernant d'un país arabe en o río Nilo que li demana que escriba la suya biografía, ista accepta y se deseparan, pero bien luego informan a *Jack* d'as verdaderas intencions de l'arabe y marcha dezaga d'éls, trobando-se una atra vegada con *Ralph*, l'estafador a qui heba conoixiu en a cinta anterior. Cuan plegan en o país arabe se troban con que *Omar* parixe haber-se apropiau d'a *choya d'o Nilo*, a la que los arabes claman *Al-Julhara*. Buscando lo que creyen que ye un fabuloso tresoro, coinciden atra vegada con *Joan*, qui ya ha descubierto la realidat que bi ha dezaga d*'Omar*.

A cinta s'ambienta en Francia y en un país ficticio en Africa en a suya epoca actual (1985) y las suyas escenas se filmoron en Ouarzazate, Meknès y bella atra localidat en Marruecos, en Utah en os Estaus Unius, en os Alpes Maritimos (incluyindo-ie Canas, Niza y Vilafranca de Mar) en Francia y en Mónegue.

Ye una cinta que ha recibiu bella nominación, pero no a garra premio d'os mas destacaus en o panorama cinematografico.

## Elenco

## Se veiga tamién
* Cine en 1985.
* Cintas de 1985.

## Referencias
Ilesia de Nuestra Sinyora de l'Asumpción de Chuslivol

A **ilesia de Nuestra Sinyora de l'Asumpción de Chuslivol** ye una ilesia que se troba en o barrio de Chuslivol de Zaragoza (Comarca Central, Aragón).

## Historia
L'actual ilesia se construyió en o sieglo XVIII, substituyindo a un atra anterior adedicada a Sant Andreu. En l'anyo 1758 o Concello Cheneral d'o lugar de Chuslivol contrató as obras de construcción d'o templo, con un coste previsto de 1650 libras chaquesas, a os albanyils Manuel Casanoba y Joseph Hernández, actuando baixo a supervisión de l'arquitecto Julián de Yarza.

Una lauda sepulcral en l'interior de l'edificio sinyala que as obras prencipioron por requesta d'o vicario Juan Marco Latassa. As obras rematarían en 1784 estando arcebispe de Zaragoza Francisco Añoa Busto, seguntes apareixe chunto a o suyo escudo heraldico sobre a portalada d'a ilesia. Cal destacar que os prelaus zaragozanos yeran sinyors de Miranda y Chuslivol dende 1160 por concesión d'o conte de Barcelona Remón Berenguer IV.

## Descripción
Ye una ilesia d'estilo neoclasico con una planta de tipo central y eliptica. O mayor desarrollo lonchitudinal se prolonga a os dos costaus, en dos rectanglos que ocupan respectivament o presbiterio y a dentrada a o templo. Tien seis capiellas no guaire fundas que s'ubren en o suyo perimetro de manera radial y entre as pilastras sobre as que puya un sobrio y elegant entablamento. Sobre él s'ubren os oculos d'a cupula eliptica que s'encarga de cubir o espacio central. Pa cubir os trampos rectangulares de cabecera y ingreso s'emplega una vuelta de canyón.

L'exterior se caracteriza por una frontera prou reformada y amorterada, que en o suyo orichen yera de ladriello visto, en a que se puet destacar a portalada suya en arco de meyo punto flanquiada por pilastras sobre as que se troba un entablamento baixo a on se representa o escudo heraldico de l'arcebispe d'ixas envueltas. A torre, de planta cuadrada, se troba a la ezquierda d'o templo.

## Vinclos externos
*  En a pachina web d'o SIPCA
*  En campaners.com
*  Informe arquitectonico d'o Concello de Zaragoza
*  En o blog ArteDigital
*  Ficha en gcatholic.org
Yerzol (nombre)

**Yerzol** ye un antroponimo femenín d'orichen aragonés.

Viene d'a ermita d'a Virchen de Yerzol, una ermita situada en o despoblau de Yerzol, en o municipio aragonés d'Orés.

## Referencias
Andregoto

**Andregoto** ye un antroponimo femenín d'orichen basco usau en a Edat Meya en Navarra y Aragón.

## Etimolochía
Deriva d'a unión d'os nombres *Andre* y *[[Godos|Goto]]*. O primero sería una variant d'Andreua, mientres que o segundo, d'orichen visigodo, fería chustament referencia a iste pueblo chermanico.

Se documenta por primera vegada en Estella (Navarra) en 1024.

## Personas famosas
* Andregoto Galíndez (900-972), contesa d'Aragón entre 922 y 925.

## Referencias
Man Without a Star

***Man Without a Star*** (títol en anglés, en aragonés ***Hombre sin estrela***, estrenada en Aragón con o títol en castellano de ***La pradera sin ley***, en aragonés ***A pradera sin lei***) ye una cinta de cine de western de l'anyo 1955 de cine estausunidense dirichida por King Vidor seguntes un guión adaptau por Borden Chase y D.D. Beauchamp (basau en una novela de Dee Linford), con una banda sonora orichinal de Hans Salter y Herman Stein, una dirección de fotografía de Russell Metty, una producción cinematografica d'Aaron Rosenberg ta la productora cinematografica *[[Universal Pictures]]* y un elenco d'actors d'o cual en fan parte, entre d'atros, Kirk Douglas, Jeanne Crain, Claire Trevor, William Campbell, Richard Boone, Jay C. Flippen, Myrna Hansen, Mara Corday, Eddy C. Waller, Sheb Wooley, George Wallace, Frank Chase, Paul Birch, Roy Barcroft, William Challee y Malcolm Atterbury.

*Dempsey Rae* viacha en o ferrocarril dende Wyoming enta Kansas City y salca a un choven, *Jeff Jimson*, de morir atropellau por o tren. Dimpués veyen cómo asasinan a un hombre y creyen que *Jeff* ye lo culpable pero *Dempsey* consigue demostrar qui ye l'asasino. En ixe lugar lis fan a oferta de treballar en un gran rancho y acceptan. Bien luego descubren que lo propietario d'o rancho no ye como pensaban un hombre, so que una muller que ye bien angluciosa y pretende augmentar o suyo vacumen con 5.000 animals. Encara que o lugar a on las quiere alimentar ye pastura libre sin propietario se troba con a oposición d'un chicot propietario que heba decidiu reservar ixas pasturas ta michar os suyos animals d'hibierno y que fa un arambrau con arambre de pugas. *Dempsey* ye enemigo de raso d'ixos cercaus porque él mesmo ye marcau por haber-se enredau en un y porque en ixe momento matoron a lo suyo chirmano.

A cinta s'ambienta en bel momento indeterminau de finals d'o sieglo XIX en Missouri y las suyas escenas se filmoron en localidaz d'Arizona y California (incluyius os *[[Universal Studios]]* en Universal City).

## Elenco

## Se veiga tamién
* Cine en 1955.
* Cintas de 1955.

## Referencias
The Wedding Date

***The Wedding Date*** (títol orichinal en anglés, en aragonés ***O día d'a voda***, estrenada en Aragón con o suyo títol traduciu enta lo castellano como ***El día de la boda***) ye una cinta de l'anyo 2005 de cine de comedia romantica coproducida por o cine estausunidense y lo cine britanico dirichida por Clare Kilner seguntes un guión adaptau por Dana Fox (basau en a novela *Asking for Trouble* d'Elizabeth Young), con una dirección de fotografía d'Oliver Curtis, una banda sonora orichinal de Blake Neely y una producción cinematografica de Jessica Bendinger, Paul Brooks, Michelle Chydzik y Nathalie Marciano ta la productora cinematografica *[[Gold Circle Films]]*. Forman l'elenco d'a cinta, entre d'atros, os actors Debra Messing, Dermot Mulroney, Amy Adams, Jeremy Sheffield, Jack Davenport, Sarah Parish, Peter Egan, Holland Taylor, Jolyon James y George Asprey.

*Kat Ellis*, soltera, vive en Nueva York y torna en Londres en casa de sus pais ta asistir-ie a la voda d'a suya chirmanastra. Como ella ye dama d'honor y lo vodant ye lo suyo antigo novio que l'albandonó fa dos anyadasm, decide contractar a un acompanyant pagau ta que se presente como lo suyo novio y asinas no pareixer una solitaria sin parella y, amás, provocar a chelosía d'o suyo antigo novio. *Nick*, iste acompanyant, nomás lo conoix que en o vuelo de l'avión enta Londres, y result estar o novio perfecto, que consigue convencer a toz, *Kat* incluyida, de que verdaderament o suyo novio.

A cinta s'ambienta en a suya epoca actual (2005) en Nueva York en Estaus Unius y en Londres y Surrey en o Reino Uniu, y las suyas escenas se filmoron en ixas mesmas localizacions.

## Elenco

## Se veiga tamién
* Cine en 2005.
* Cintas de 2005.

## Referencias
30 Days of Night (cinta)

:*Iste articlo ye sobre una cinta estausunidense d'acción y terror de l'anyo 2007; ta atros usos, se veiga *'30 Days of Night***.

***30 Days of Night*** (títol orichinal en [[Idioma anglés|anglés]], en [[Idioma aragonés|aragonés]] ***30 días de nueiz***, estrenada en [[Aragón]] con o títol en [[Idioma castellano|castellano]] de ***30 días de oscuridad***, en aragonés ***30 días d'escureza**') ye una cinta de cine d'acción y cine de terror de l'anyo 2007 coproducida por o cine estausunidense y lo cine neozelandés, dirichida por David Slade seguntes un Guión adaptau por Steve Niles, Stuart Beattie y Brian Nelson (basau en *[[30 Days of Night (novela)|30 Days of Night]]*, una novela publicada por Steve Niles en 2002), con una banda sonora orichinal de Brian Reitzell, una dirección de fotografía de Jo Willems, una producción cinematografica de Sam Raimi y Robert Tapert ta las productoras *[[Columbia Pictures]]*, *[[Ghost House Pictures]]* y *[[Dark Horse Entertainment]]*, y un elenco d'actors formau, en os suyos papels principals, por Josh Hartnett, Melissa George, Danny Huston, Ben Foster, Mark Boone Junior, Mark Rendall, Amber Sainsbury, Manu Bennett, Megan Franich, Joel Tobeck, Elizabeth Hawthorne, Nathaniel Lees, Craig Hall, Chic Littlewood, Peter Feeney, Andrew Stehlin, John Rawls y Jared Turner, entre d'atros.

Barrow, en Alaska, se prepara ta pasar a suya nueit polar de 30 días de durada, un periodo mientres o cual a localidat no veyerá la luz d'o Sol. En a localidat ha plegau un barco d'o cual baixa una persona que saboteya todas as comunicacions d'a ciudat: telefonos, helicoptero, etc. Tamián matan a toz os cans. O "sheriff" d'a localidat, *Eben Oleson*, prencipia las investigacions. Tamién se troba con que su ex-esposa *Stella*, ha perdiu o zaguer avión que marchaba d'o lugar y ha de remanir en a localidat mientres l'hibierno polar. Bien luego prencipian os asasinatos, cometius por uns sers estranios a qui las balas parixe que no lis afectan y que poquet a poquet exterminan a cuasi toz os habitants d'o lugar.

A cinta s'ambienta en a suya epoca actual (2007) en a localidat de Barrow, en Alaska, y las suyas escenas se filmoron en Auckland y atras localidaz d'as rechions d'Auckland y Otago en Nueva Zelanda.

Ye una cinta con cuantos premios y nominacions recibius, pero garra d'istos premios perteneixe a los premios cinematograficos mas conoixius u destacaus.

## Elenco

## Se veiga tamién
* Cine en 2007.
* Cintas de 2007.

## Referencias
Riding Shotgun (cinta)

:*Iste articlo ye sobre una cinta de western estausunidense de 1954; ta atros usos, se veiga *'Riding Shotgun***.

***Riding Shotgun*** (títol orichinal en [[Idioma anglés|anglés]], en [[Idioma aragonés|aragonés]] ***En cargando la escopeta***, estrenada en [[Aragón]] con o títol en [[Idioma castellano|castellano]] d***'El conductor de diligencias***, en aragonés ***O conductor de dilichencias**') ye una cinta de cine de western de l'anyo 1954 de cine estausunidense dirichida por Andre DeToth seguntes un guión adaptau por Thomas W. Blackburn (basau en *Riding Solo*, una historia curta publicada en setiembre de 1942 por Kenneth Perkins en a revista *[[Blue Book (revista)|Blue Book]]*), con una banda sonora orichinal de David Buttolph, una dirección de fotografía de Bert Glennon y una producción cinematografica a'l cudiau de Ted Sherdeman ta la productora cinematografica *[[Warner Bros.]]*. De l'elenco d'a cinta fan parte, entre d'atros, os actors Randolph Scott, Wayne Morris, Joan Weldon, Joe Sawyer, James Millican, Charles Buchinsky, James Bell y Fritz Feld.

*Larry Delong* ye un vichilant de dilichencias a qui una banda liderada por *Dan Marady* li heba asasinau a su chirmana y a su sobrino. Dende alavez persigue a lo chefa d'a banda para vengar-se, pero bel día ixa mesma banda ataca la dilichencia a la vegada que a él l'atacan en un atro puesto. Lo deixan atau ta que muera pero consigue liberar-se y marcha enta la ciudat t'advertir a los suyos habitants que *Larry* atacará lo banco d'a ciudat, pero se troba con que por una error os suyos habitants no lo creyen y por contra creyen que ye en realidat un atro miembro d'a banda y quieren linchar-lo.

*Riding Shotgun* s'ambienta en bel momento indeterminau de finals d'o sieglo XIX en o Far West d'Estaus Unius, y las suyas escenas se filmoron en Calabasas, Santa Susana y en os *[[Warner Brothers Burbank Studios]]* en Burbank, localidaz situadas todas ellas en o estau de California.

## Elenco

## Se veiga tamién
* Cine en 1954.
* Cintas de 1954.

## Referencias
The Executioner (cinta de 1970)

:*Iste articlo ye sobre una cinta britanica de cine d'espías de l'anyo 1970; ta atros usos, se veiga *'The Executioner** y **The Executioner (cinta)***.

***The Executioner*** (títol orichinal en [[Idioma anglés|anglés]], en [[Idioma argonés|aragonés]] ***O verdugo***, estrenada en [[Aragón]] con o suyo títol traduciu enta lo [[Idioma castellano|castellano]] como ***El ejecutor***, en aragonés ***L'executor**') ye una cinta de cine britanico de cine d'espionache de l'anyo 1970 dirichida por Sam Wanamaker seguntes un guión adaptau por Jack Pulman (basau en una historia de Gordon McDonell), con una banda sonora orichinal de Ron Goodwin, una dirección de fotografía de Denys N. Coop, una producción cinematografica de Charles H. Schneer ta la productora cinematografica *[[Ameran Films]]* y un elenco que se composa, en os suyos papels principals, por os actors George Peppard, Joan Collins, Judy Geeson, Oskar Homolka, Charles Gray, Nigel Patrick, Keith Michell, George Baker, Alexander Scourby, Peter Bull, Ernest Clark, Peter Dyneley y Gizela Dali.

*John Shay* ye un miembro d'o MI5, o Servicio Secreto d'o Reino Uniu. mientres que cumpliba una misión fuera d'o país, ye bien amán de morir. Convenciu de que ka estau obchecto d'una tradición, decide desenmascarar a lo traidor y prencipia las suyas investigacions encara que los suyos superiors no el creyen y amás li blocan as suyas investigacions.

A cinta s'ambienta mientres a Guerra Fría en epoca actual d'a cinta (1970) en Londres, Atenas, Istambul y en a isla de Corfú en a periferia d'Islas Chonicas, situadas respectivament en o Reino Uniu, Grecia, Turquía y de nuevo en Grecia. Las suyas escenas se filmoron en Atenas, Londres y Corfú.

## Elenco

## Se veiga tamién
* Cine en 1970.
* Cintas de 1970.

## Referencias
Cannon for Cordoba

***Cannon for Cordoba*** (títol orichinal en anglés, en aragonés ***Canyón ta Cordoba***, estrenada en Aragón con o títol en castellano de ***Cañones para Córdoba***, en aragonés ***Canyons ta Córdoba***) ye una cinta de cine de western de cine estausunidense de l'anyo 1970 dirichida por Paul Wendkos seguntes un guión orichinal de Stephen Kandel, con una banda sonora orichinal d'Elmer Bernstein, una dirección de fotografía d'Antonio Macasoli, una producción cinematografica de Vincent M. Fennelly ta la productora cinematografica *[[The Mirisch Company]]* y un elenco d'actors d'o cual en fan parte, entre d'atros, George Peppard, Pete Duel, Giovanna Ralli, Don Gordon, Raf Vallone, Nico Minardos, Gabriele Tinti, John Larch, Francine York, John Russell, Lionel Murton y Hans Meyer.

En 1912, mientres a clamada Revolución Mexicana, *Héctor Córdoba* ye un antigo cheneral de l'exercito mexicano que agora lidera un grupo de revolucionarios que mesmo espullan localidaz en Mexico que en os Estaus Unius, y lo Gubierno d'os Estaus Unius ninvía a lo cheneral John J. Pershing ta que los combata. Iste leva con él a lo capitán *Rod Douglas*, qui organiza a un grupo de voluntarios ta recuperar seis canyons que *Córdoba* ha pillau en asaltar un tren estausunidense y que no s'empleguen contra ciudaz estausunidenses. A lo grupo s'adhiben *Antonio Gutiérrez*, un tenient de l'exercito mexicano con razons ta odiar a *Córdoba* y una muller que iste ha levau con él, *Leonora Cristóbal*, que tamién odia a *Córdoba* en haber visto cómo asasinaba a la suya familia y cómo dimpués la violaba.

A cinta s'ambienta en Mexico y Estaus Unius en 1912 mientres a Revolución Mexicana y las suyas escenas se filmoron en o estau de Durango y en Chihuahua en Mexico y en Villamanta en a Comunidat de Madrit.

## Elenco

## Se veiga tamién
* Cine en 1970.
* Cintas de 1970.

## Referencias
American Sniper

:*Iste articlo ye sobre una cinta de drama belico estausunidense de l'anyo 2014; ta lo libro e o cual se basa, se veiga *'American Sniper***.

***American Sniper*** (títol orichinal en [[Idioma anglés|anglés]], en [[Idioma aragonés|aragonés]] ***Francotirador americano***, por ***Francotirador estausunidense***, estrenada en [[Aragón]] con o títol de ***Francotirador**') ye una cinta de cine estausunidense de cine de drama belico biografico de l'anyo 2014 dirichida por Clint Eastwood seguntes un guión adaptau por Jason Hall (basau en *[[American Sniper (libro)|American Sniper]]*, libro de Chris Kyle, Scott McEwen y Jim DeFelice autobiografico sobre Chris Kyle), con una dirección de fotografía de Tom Stern, una producción cinematografica de Clint Eastwood, Robert Lorenz, Andrew Lazar, Bradley Cooper y Peter Morgan ta las productoras *[[Village Roadshow Pictures]]*, *[[RatPac-Dune Entertainment]]*, *[[Mad Chance Productions]]*, *[[22nd & Indiana Pictures]]* y *[[Malpaso Productions]]*y un elenco en o cual partecipan, entre d'atros, os actors Bradley Cooper, Sienna Miller, Luke Grimes, Jake McDorman, Cory Hardrict, Kevin Lacz, Navid Negahban, Keir O'Donnell y Eric Close.

A cinta conta l'actuación de Chris Kyle, un fracotirador d'os *[[United States Navy SEALs]]* mientres a guerra d'Iraq en os anyos 2000 a on i cumplió cuantos periodos de servicio y acreditó 255 muertes por os suyos disparos en ixa guerra, 160 d'as cuals estioron confirmadas por o Departamento d'Esfensa. Tanimientres, istos exitos en a suya carrera militar no fuoron acompanyaus en a suya vida familiar, en resentir-se la relación con su muller por os suyos periodos de servicio. A cinta explica la suya decisión de dentrar en los *Navy SEALs* cuan en 1998 s'escaicioron cuantos antentaus en cuantos países contra las embaixadas estausunidenses, contina con as suyas actividaz en Iraq y remata cuan en tornar en os Estaus Unius tiene problemas ta adaptar-se una atra vegada a la vida civil y partecopa en un programa d'aduya a veterans con problemas ta dimpués estar asasinau por un d'éls con problemas psiquiatricos. A cinta remata con imáchens reals d'o suyo funeral.

*American Sniper* s'ambienta en Texas en 1998 y tamién en os anyos 2000 en Texas, amás d'en Bagdad y atras localizacions en Iraq, mientres a guerra d'Iraq. As suyas escenas se filmoron en Culver City, Inglewood, Los Angeles, San Bernardino, Santa Clarita y atras localidaz en California en os Estaus Unius y en Salé en Marruecos.

Ye una cinta que ha recibiu cuantos premios y nominacions, en destacando cinco nominacions a los Premios Oscar en a suya 87<sup>ena</sup> edición (incluyius Millor Cinta, Millor Actor, Millor Guión Adaptau y Millor Montache) amás de ganar-ne uno, a lo Millor Soniu; y dos nominacions a los Premios BAFTA en a suya 68<sup>ena</sup> edición, incluyindo-ie a lo Millor Guión Adaptau.

## Elenco

## Se veiga tamién
* Cine en 2014.
* Cintas de 2014.

## Referencias

## Vinclos externos
Renegade (cinta)

:*Iste articlo ye sobre una cinta de cine italiano de comedia d'aventuras de 1987; ta atros usos, se veiga *'Renegade***.

***Renegade*** (títol orichinal en [[Idioma anglés|anglés]], en [[Idioma aragonés|aragonés]] ***Renegau***, estrenada en [[Aragón]] con o títol en [[Idioma castellano|castellano]] de ***Renegado Jim***, en aragonés ***Renegau Jim**') ye una cinta de cine italiano (encara que rodada en anglés) de cine de comedia d'aventuras de l'anyo 1987 dirichida por E.B. Clucher seguntes un guión adaptau por Marco Barboni (basau en una historia de Marco Barboni, Terence Hill, Sergio Donati y Steven Siebert), con una banda sonora orichinal de Mauro Paoluzzi, una dirección de fotografía de Alfio Contini, una producción cinematografica de Lucio Bompani ta las productoras *[[Paloma Films]]*, *[[Cinecittà]]* y *[[Paloma Productions]]* y un elenco que se composa de Terence Hill, Ross Hill, Robert Vaughn, Joe Krieg, Luigi Bonos, Carolyne Jacobs, Norman Bowler, Donald Hodson, Beatrice Palme, Lisa Ann Rubin, Luisa Maneri, Royce Clark, Jannel Robinson, Valeria Sabel y Cyrus Elias, entre d'atros actors.

*"Renegade" Luke Hill* viacha por o sud-ueste d'Estaus Unius con a suya furgoneta y un remolque con *Joe Brown*, un choven caballo, y vive de fer malas cuentas de chicota importancia. Lo suyo amigo *Moose*, que se troba en a garchola, li encomana de cudiar de su fillo *Matt* y lo leve enta una propiedat en Arizona que heba ganau en una partida de poquer. ni a *Renegade* ni a *Matt* no lis cuaca masiau a perspectiva, pero finalment marchan toz dos enta Arizona, trobando-se con bellas aventuras mientres o viache sin saber que los suyos problemas son provocaus por *Lawson*, qui quiere mercar a propiedat de *Moose* y tamién la d'un grupo amish que vive en propiedaz vecinas. Tampoco saben que en realidat *Lawson* ye un antigo conoixiu de *Renegade* y de *Moose*, cosa que no descubrirá dica la fin d'a cinta.

A cinta s'ambienta en a epoca actual d'a cinta, 1987, en Arizona y las suyas escenas se filmoron en cuantas localidaz d'Arizona, incluyindo-ie Flagstaff y Phoenix.

## Elenco

## Se veiga tamién
* Cine en 1987.
* Cintas de 1987.

## Referencias
The Gauntlet (cinta)

:*Iste articlo ye sobre una cinta estausunidense de cine policiaco d'intriga y acción de l'anyo 1977; ta atros usos, se veiga *'The Gauntlet***.

***The Gauntlet*** (títol orichinal en [[Idioma anglés|anglés]], en [[Idioma aragonés|aragonés]] ***O guantelet***, estrenada en [[Aragón]] con o títol en [[Idioma castellano|castellano]] de ***Ruta suicida***, en aragonés ***Rota suicida**') ye una cinta de cine policiaco d'intriga y acción de cine estausunidense de l'anyo 1977 dirichida por Clint Eastwood seguntes un guión orichinal de Michael Butler y Dennis Shryack, con una banda sonora orichinal de Jerry Fielding, una dirección de fotografía de Rexford L. Metz y una producción cinematografica de Robert Daley ta la productora cinematografica *[[The Malpaso Company]]*. L'elenco d'actors d'a cinta el forman, entre d'atros actors, Clint Eastwood, Sondra Locke, Pat Hingle, William Prince, Bill McKinney, Michael Cavanaugh, Carole Cook, Mara Corday, Jeff Morris, Doug McGrath, Roy Jenson y Dan Vadis.

*Ben Shockley* ye un policía de Phoenix en Arizona a qui ordenan transportar a *"Gus" Mally* dende Las Vegas. Pero cuan plega en ixa ciudat se troba que *"Gus"* ye en realidat *Augustina "Gus" Mally*. Poquet a poquet descubre que *Gus* ye una prostituta de luxo que ha de testificar en un caso contra un policía corrupto y que l'han ninviau a él porque en realidat a denguno no li importa si vive u si muere y que bi ha apuestas en pagando 50 a 1 a que *Ben* y *Gus* no plegarán en o suyo destino. Pero mica en mica tos doz s'amanan enta la muga d'Arizona y dentran en ixe estau.

Ye una cinta ambientada en Las Vegas en Nevada y en Phoenix y atras localidaz en Arizona, y las suyas escenas se filmoron en ixos mesmos lugars.

## Elenco

## Se veiga tamién
* Cine en 1977.
* Cintas de 1977.

## Referencias